दुनिया की 11 मशहूर हस्तियाँ जिनके पास Royal Enfield बाइक्स हैं – Cartoq Hindi: Car news in Hindi, कार ख़बरें हिंदी में
दुनिया की 11 मशहूर हस्तियाँ जिनके पास Royal Enfield बाइक्स हैं
Posted on June 7, 2019 by Cartoq
Royal Enfield दुनिया का वो सबसे पुराना मोटरसाइकिल ब्रांड है जिसका प्रोडक्शन अभी भी चल रहा है. कई लोग इस बात को जानकर अचंभित होंगे लेकिन ये ब्रांड Harley Davidson से भी पुराना है. इसलिए ये ना केवल भारत बल्कि पूरी दुनिया में काफी मशहूर है. Royal Enfield बाइक्स में रेट्रो लुक्स के साथ रेट्रो आवाज़ भी मिलती है. Enfield बाइक्स भारत में सबसे ज़्यादा मॉडिफाई होने वाली बाइक्स भी हैं. आइये अब ऐसे 11 मशहूर सेलेब्स की बात करते हैं जिनके पास Royal Enfield मोटरसाइकिल्स हैं.
John Abraham बॉलीवुड में सबसे बड़े मोटरसाइकिल शौकीनों में से एक हैं. अपने Yamaha की बाइक्स के अलावे, इनके पास Royal Enfield भी है. बड़ा अंतर ये है की इस अभिनेता की Royal Enfield Rajputana Customs की एक कस्टम बोर्ड ट्रैकर है.
Varun Dhawan ने अभी हाल में ही Royal Enfield ब्रांड को अपनाया है. इनके पास 500 सीसी यूनिट कंस्ट्रक्शन इंजन (UCE) वाली Royal Enfield है जिसे हरे रंग के कस्टम पेंट से रंगा गया है.
अभिनेता Aditya Roy Kapoor के पास एक से ज्यादा Royal Enfield है, और इनकी दोनों बाइक्स यूनिट कंस्ट्रक्शन इंजन से पहले वाली हैं. कभी कभी इन्हें काले रंग की कास्ट आयरन Royal Enfield 500 चलाते हुए देखा गया है, और अन्य मौकों पर ये AVL इंजन वाले Machismo 500 LB के साथ भी देखे गए हैं.
जब बात किसी सेलेब्रिटी के पास सबसे ज्यादा अजीब Royal Enfield की आती है तो अभिनेता Jackie Shroff इसमें सबसे आगे हैं. इन्होंने Varenchi Customs’ Akshai Varde को Bullet पर आधारित एक कस्टम बाइक बनाने का आर्डर दिया. Skeletor नाम की ये गाड़ी ऐसी है जो Nicholas Cage अपने अगले Ghost Rider मूवी में चलाने से पहले सोचेंगे नहीं.
Malayalam सिनेमा के सुपरस्टार Mohanlal अब एक नयी Royal Enfield Classic Chrome 500 के मालिक हैं. वहीँ, Bullet 350 केरल में काफी प्रसिद्ध है और पंजाब के बाद ये इस रेट्रो मोटरसाइकिल ब्रांड का सबसे बड़ा मार्केट है. और तो और Royal Enfield को केरल और पंजाब जैसे मार्केट्स में हेवी क्रैंक, कास्ट आयरन इंजन वाले Std 350s भेजना पड़ा था क्योंकि खरीददारों ने हलके क्रैंक वाले संस्करण को नकार दिया था.
South African क्रिकेटर एवं Mumbai Indians IPL टीम के फील्डिंग कोच Jonty Rhodes को इंडिया से इतना प्यार है की उन्होंने देश के नाम पर अपनी बेटी का नाम रख दिया. इनका इंडिया से जुड़ाव और भी गहरा है क्योंकि ये Royal Enfield Classic 500 चलाते हैं जो शायद इस देश की सबसे बेहतरीन रेट्रो मोटरसाइकिल है.
जब वो परदे पर नहीं होते, Brad Pitt मोटरसाइकिल के पास होते हैं. इस मोटरसाइकिल के शौक़ीन अभिनेता को पुरानी Royal Enfield Bullet 350 चलाते हुए देखा गया है और यहीं ख़त्म होती है ऐसे सेलिब्रिटीज की लिस्ट जो इस दो चक्कों वाली British-Indian गाड़ी के दीवाने हैं.
अमेरिकन टॉक शो होस्ट Jay Leno कार एवं मोटरसाइकिल के बहुत बड़े फैन हैं. इनके गेराज में विदेशी 2 और 4 पहिया वाहनों की भरमार है, और इन्हीं में शामिल है Royal Enfield Classic Chrome 500. और Jay Leno असल में अपनी Royal Enfield चलाते भी हैं.
अमेरिका के प्रसिद्ध रॉकस्टार Billy Joel को मोटरसाइकिल्स से प्रेम है और ये अक्सर इन्हें अपनी म्यूजिक टूर पर लेकर जाते हैं. Harley Davidsons को हटा दें तो Billy Joel के पास Royal Enfield की बाइक्स भी हैं.
देखिये कैसे Mukesh Ambani एक 14 करोड़ के लक्ज़री काफिले के साथ चलते हैं »